Pacient hľadá radu ohľadom vedľajších účinkov antidepresív a možnosti návratu úzkosti
Beriem Escitalopram a Chlorprothixen. Dost casto sa mi toci hlava takze navrat do prace /bar supervisor/ nehrozi a po dvoch mesiacoch na AD nemam pocit vyrazneho zlepsenia jedine ze priberam..mam aj kozne problemy tvar mam smirgel suchu a draplavu..prestane to busenie po vysadeni liekov? moze sa uzkost vratit?D
Dobrý deň,
ďakujeme za Vašu otázku.
Nástup účinku lieku Escitalopram môže trvať niekoľko týždňov, pričom táto doba je vysoko individuálna a závisí predovšetkým od zdravotného stavu pacienta. Poruchy spánku, búšenie srdca či prírastok na hmotnosti patria medzi vedľajšie účinky liekov Escitalopram a Chlorprothixen. O výskyte akýchkoľvek vedľajších účinkov je vždy potrebné upovedomiť predpisujúceho lekára a ten na základe vyšetrenia Vášho zdravotného stavu určí ďalší postup v liečbe.
Prajem pekný zvyšok dňa.
S pozdravom
Mgr. Emma Halás Haluščíková